Reviews | Protea Boekhuis
Verwerking van Leon van Nierop se Sielsmokkelaar “verfrissend en nie-resepmatig”
by Protea Boekhuis on Apr 12th, 2017 Tweet
Hierdie resensie het oorspronklik in Die Burger verskyn.
Sielsmokkelaar is ’n verwerking van die oorspronklike Van Nierop-roman wat in 1996 verskyn het.
“Die enigste ding om te vrees, is vrees” – die woorde op die omslag – is ’n goeie aanduiding van wat op die leser wag.
Die sentrale karakter, die 16-jarige Ramón Fraser, is die seun van ’n sigeuner wat onwillig van plek tot plek verhuis, elke keer om oënskynlik van ’n onbekende bedreiging te vlug. Sy ma – oorspronklik Turks maar ook Afrikaanssprekend – vlug met hom vandat hy kan onthou. Hoewel sy hulle aan die lewe hou deur ander mense se toekoms te voorspel, weier sy om Ramón se toekoms te lees, tot op ’n verskriklike dag toe die “mantelman” sy opwagting maak.
Ramón en sy ma moet wéér vlug, iets waarteen die opstandige 16-jarige tevergeefs protesteer. Boonop word hy geteister deur onverklaarbare drome, hoofpyne en angsaanvalle.
Dié keer beland hulle op ’n plaas in die Chrissiesmeer-distrik – ’n plek vol poue “met angsgille wat die dood nader roep’’, en met sterte “wat bestaan uit duisende oë wat tot in sy siel kyk”.
Ramón ontmoet en leer ken uiteindelik sy pa, Marnus, wat hy altyd as “oorlede” op skoolvorms aangedui het. Dis nie ’n maklike tyd vir die tienerseun nie en hy word geboelie en opgefoeter.
Ramón se grootste uitdaging is egter die mantelman wat “die niemandsland tussen hemel en hel oppas en verlore siele vir ewig daar opsluit”. Hy nooi Ramón om deel te word van sy 1 000-jarige “ryk van donkerte, moord en waansin”.
Sielsmokkelaar is ’n komplekse verhaal waarin die uitdagings van grootword en die soeke na identiteit verweef word met donker, magiese elemente. Dit is verfrissende en nie resepmatige leesstof deur ’n ervare skrywershand. – Riaan Grobler, @BraGrobbies
Sielsmokkelaar by Leon van Nierop
’n Legende onthou: Andries Visagie en Marius Crous bring hulde aan Hennie Aucamp
by Protea Boekhuis on Aug 24th, 2015 Tweet
Die jongste uitgawe van die Universiteit van Pretoria se Tydskrif vir Letterkende bevat twee huldeblyke aan die ontslape skrywer Hennie Aucamp en sy laaste digbundel, Skulp.
Rus in vrede, Hennie Aucamp (1934-2014)
Andries Visagie, professor in Afrikaanse letterkunde by Tuks, skryf in sy huldeblyk dat Aucamp veral as kortverhaalskrywer onthou sal word en bied ‘n kort oorsig van sy bydrae tot die Afrikaanse letterkunde. Hy maak ook melding van die baanbrekerswerk wat Aucamp gedoen het in terme van die “openhartige manier waarop Afrikaanse skrywers vandag oor gay en queer seksualiteite kan skryf”.
Vol draadwerk-digter en NMMU-akademikus Marius Crous het Skulp geresenseer en is vol lof vir die dinge wat Aucamp in hierdie versameling kwatryne vermag het. Hy stem saam met Johann de Lange op die agterblad en sê “in die geheel gesien, is dit ’n welkome bydrae tot laatwerk in Afrikaans”.
Lees die artikel en resensie:
In die laaste jare van sy lewe het Hennie Aucamp met ’n soort gedrewenheid die een publikasie ná die ander die lig laat sien asof hy duidelik daarvan bewus was dat sy dae min geword het vir die afhandeling van sy laaste paar skryfprojekte. Die digbundel Skulp, voorlopig laaste boek uit sy pen, word juis elders in hierdie uitgawe van Tydskrif vir letterkunde geresenseer, maar dit is goed moontlik dat daar in sy nalatenskap nog talle manuskripte is wat mettertyd die lig kan sien. Hoewel Aucamp enkele van sy dagboeke waaronder Gekaapte tyd (1996) vir publikasie beskikbaar gestel het, is dit bekend dat hy sedert sy jeug getrou dagboek gehou het. Aucamp het sy dokumente noukeurig laat bewaar in die J. S. Gerickebiblioteek van die Universiteit van Stellenbosch en daar is ongetwyfeld nog baie stof wat wag op die ondernemende redakteur en navorser.
Volledige artikel: Tydskrif vir Letterkunde
Dat Hennie Aucamp een van die produktiefste en veelsydigste skrywers in Afrikaans was, is
nie te betwyfel nie. Benewens kortverhale is hy ook bekend as skrywer van kabarettekste, liedtekste, dagboeke, kritiese opstelle en gedigte. Reeds in 1984 publiseer hy Die blou uur: 50 cocktail-kwatryne en vestig hom as beoefenaar van dié vormvaste digvorm. In Pluk die dag (1994) en Koerier (1999) word Aucamp se voorkeur vir die kwatryn voortgesit en nou in 2014 sluit hy sy omvangryke oeuvre af met
Skulp, weer eens vol verse in kwatrynvorm.
Volledige resensie: Tydskrif vir Letterkunde
Skulp deur Hennie Aucamp
Phil van Schalkwyk oor Atlas teen die vergeetrivier: “’n Waardige toevoeging tot Bekker se oeuvre”
by Protea Boekhuis on Jul 27th, 2015 Tweet
Phil van Schalkwyk het vroeër vanjaar ‘n resensie geskryf oor Pirow Bekker se agste digbundel, Atlas teen die vergeetrivier.
Van Schalkwyk lewer kommentaar op Bekker se ouderdomspoësie, en vertel verder dat die digter ook ‘n meer “uitgesponne poësie” beoefen wat hom herinner aan die Nederlandse Negentigers.
Die resensent analiseer etlike verse uit Atlas teen die vergeetrivier en maak die gevolgtrekking dat hierdie “ryk en geskakeerde bundel” ’n “waardige toevoeging tot Bekker se oeuvre” is.
Lees die artikel:
Die opvallende van Bekker se ouderdomspoësie in Atlas teen die vergeetrivier is dat die eksistensiële krisis en aftakeling van oud word nie as onoorkombaar voorgestel word nie en dat die ouderdomsbelewing nie in ’n gelate mineurtoon verwoord word nie. Alhoewel daar merendeels nie soos by Dylan Thomas van ‘Rage, rage against the dying of the light’ (vgl. (DeRoche 1996:441–442) sprake is nie, word teenslae, dood en die Groot Vergeet van Lete met ’n onverskrokke, optimistiese gesindheid gekonfronteer, soos dit in ‘Skeepsbeleg’ verwoord word: ‘daar [is] net een pad oor: te wys/ kaduks skrik jy jou nie’. Die gedig ‘Om oud te gaan’ bied weliswaar ’n somber perspektief daarop om ‘oud heen te gaan’ en bevestig met verwysing na die digters Jacques Perk, Ingrid Jonker en John Keats die bekende uitspraak ‘The good die young’.
Volledige artikel: Literator
Atlas teen die vergeetrivier deur Pirow Bekker
Reney Warrington Critiques Afrikaans Movie Faan se trein
by Protea Boekhuis on Feb 12th, 2014 Tweet
Reney Warrington, author of October, has reviewed the new Afrikaans film Faan se trein for LitNet, noting her discomfort and disapproval of the film’s portrayal of “a mentally disturbed yet innocent soul”, blatant sexism and the community’s protection of “a very real threat”.
“It felt like a play and not a movie. It was overacted. The music and the calendar-type shots of the landscape were soppy. And apologies to Willie, but he didn’t break out of the pigeonhole he has created for himself as an actor,” writes Warrington.
That brings me to the biggest gripe I have with the film.
Faan is fascinated by “titties”: he watches the young girls in short skirts play netball and on more than one occasion he refers to the lead in his pencil, or his “Jakobregop”, in other words his erect penis. Yet when one of the netball players mentions her discomfort to her dad, he laughs it off with “A man will be a man.” And when Beatrice complains to her husband about Faan’s ogling her boobs, she is brushed off and sent home.
Not only is Faan’s sexual behaviour tolerated, it is sommer chalked up to his manhood or his innocence. I find that extremely disconcerting. He verbalises his lust, he creates discomfort for young girls, yet he is protected by the men in the community. The racism in the film is treated as historically correct, but as no longer morally acceptable. The sexism, however, is not broached in any way.
Complete review: LitNet
Watch the trailer for Faan se trein (with subtitles):
Not loading? Watch on YouTube
October by Réney Warrington
Follow Protea Boekhuis on Twitter
Tweets by @ProteaBoekhuis
Die draakrebellie het begin en Harwarrus se enigste hoop is dat hy die draakjuweel sal opspoor. Maar waar moet hy begin soek?
Franz Marx bespreek sy debuutroman, Johannesburg se onderwêreld, en die verminking van Afrikaans
Ontdek die wêreld deur die oë van Oliver Scherz se besonders verbeeldingryke Ben!
Asterix, Obelix en Kasterolix is terug in twee opwindende nuwe titels! Wat voer die Romeine dié keer in die mou?
Dié boek lewer ’n bydrae om die weerstand van gay en lesbiese persone verstaanbaar te maak vir mense wat sukkel om dit te begryp
Popular Sunday Times Books LIVE – Protea Boekhuis Tags
Afrikaans Biography Children Daniel Hugo Digkuns English Events Fiction Gedigte Kinderboeke Kinders New Releases Non-fiction Poetry Poësie Protea Short stories South Africa Suid-Afrika Vertaling
Protea Boekhuis posts by category:
Besoek Protea op Facebook
Skep jou Kenteken